gu en en en en es en en en en en en eu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu gu gu gu gu en gu gu gu gu gu gu gu gu gu gu gu gu en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en gu gu gu gu gu en en
મગફળી કાંડમાં ગુજરાતના રાજકારણમાં ગરમાવો ઝાલાવાડિયાની ઓડિયો કલીપથી ખળભળાટ મચ્યો – City Watch Live News Amreli
Citywatch News | August 7, 2018
રાજકોટના જેતપુરના પેઢલા ખાતેના મગફળીમાં માટીની ભેળસેળના ચકચારભર્યા કૌભાંડમાં મુખ્ય સૂત્રધાર આરોપી એવા સૌરાષ્ટ્ર વેરહાઉસ કોર્પોરેશના મેનેજર મગન ઝાલાવાડિયાએ આ કેસમાં કોઇ ફરિયાદ ના થાય તે માટે કરેલા પ્રયાસોની ત્રણ ઓડિયોકલીપ વાયરલ થતાં જબરદસ્ત ખળભળાટ મચી ગયો છે. ઓડિયોકલીપમાં મગન ઝાલાવાડિયા એવું બોલતા સંભળાય છે કે, રાજેશભાઇને કહીને મોદીને ફોન કરાવી દો કે ગુનો દાખલ નથી કરવાનો. આમ, ઓડિયોકલીપમાં વડાપ્રધાન મોદીનું દબાણ લાવી કેસની પતાવટ કરવાના કારસાનો પર્દાફાશ થતાં ગુજરાતના રાજકારણમાં જબરદસ્ત ચકચાર મચી ગઇ છે. વિપક્ષ કોંગ્રેસે પણ આ ઓડિયોકલીપને લઇ ભાજપ પર આકરા પ્રહારો કર્યા હતા. જેતપુરના પેઢલા મગફળી કૌભાંડમાં પોલીસે બે દિવસ પહેલાં જ નાફેડના ચેરમેનના ભત્રીજા રોહિત બોડા સહિત ૨૨ આરોપીઓની ધરપકડ કરી હતી અને કોર્ટમાંથી તેઓના રિમાન્ડ મેળવ્યા હતા. જેમાં મુખ્ય સૂત્રધાર આરોપી અને સૌરાષ્ટ્ર્‌ વેરહાઉસ કોર્પોરેશનના મેનેજર મગન ઝાલાવાડિયાની બહુ ગંભીર ભૂમકા સામે આવી હતી. દરમ્યાન આજે આરોપી મગન ઝાલાવાડિયાની આ કેસમાં ફરિયાદ ના થાય અને સમગ્ર કેસ રફેદફે થઇ જાય તે હેતુથી કરાયેલા પ્રયાસોની ત્રણ જેટલી ઓડિયોકલીપ સોશ્યલ મીડિયામાં વાયરલ થઇ જતાં ભારે ખળભળાટ મચી ગયો હતો. ઓડિયોકલીપના કેટલાક અંશોમાં મગનભાઇ જૂનાગઢ તાલુકા પંચાયતના સભ્ય માનસિંગભાઇ સાથે વાત કરતાં કહે છે કે, સરકારમાંથી પ્રેશર બહુ છે. એફઆઇઆર કોણ કરે હું તો અહીં બેઠો છું. ચિંતા નથી કંઇ. તમારે સમાધાનનો મૂડ હોય તો મારી પાસે બપોર સુધીનો જ સમય છે. વધુ સમય મારી પાસે નથી. મને ગુજકોટમાંથી ફરિયાદ દાખલ કરવાનો ફોન હતો. મેં કહી દીધું કે, મને ઝાડા-ઉલ્ટી છે. તબિયત બરોબર નથી. બે દિવસ આપો, રસ્તો કરી લેશું. ત્રીજી ઓડિયોકલીપમાં મગનભાઇ કહે છે કે, ફરિયાદ દાખલ કરવા જેતપુર જાવ છું.  કલેકટર રાહુલ ગુપ્તાનો ફોન મૂકયો હજુ, ગમે તેમ કરીને કલેકટરનો રોકો અને રોકાય એમ હોય તો મને જાણ કરો. મગનભાઇ અને માનસિંગભાઇ વચ્ચેની વાતચીતના કેટલાક અંશો અત્રે પ્રસ્તુત છે.
મગનભાઇ : માનસિંગભાઇ હવે જો સમાધાનમાં જો કંઇ ગણિત હોય તો મેં નાફેડમાં વાત કરી લીધી છે પણ મીનીસ્ટ્રી ગુનો દાખલ કરવાનું કહે છે, તમે મીનીસ્ટ્રીમાં તમે કહેવડાવી દો કે પોલીસમાં તમે ટાઢું પાડી દો. કિરીટ પટેલને અને આપણા સાંસદ રાજેશભાઇને કહી ફોન કરાવી કહો કે પ્રેશર કરો મા, અમે પૂરું કરી નાંખશું. ઉપરથી ટાઢું પાડો એટલે, બે દિવસમાં રસ્તો નીકળી જશે.
માનસિંગભાઇ : નાફેડમાં મેં ફોન કર્યો ત્યારે મને એવું કહ્યં કે, અમને કંઇ ખબર જ નથી.
મગનભાઇ : આ રોહિત અહીં ફોન પર ફોન કરી ઠેકડા મારે છે. એને બધાને ન ખબર હોય તેના બોસને જ ખબર હોય ને..પેલા તો તમે મંડળીવાળા મુળુભાઇ સાથે વાત કરી લ્યો અને તેને પૂછો કે જો તમે સમાધાન માટે તૈયાર હો તો હું બધો રસ્તો કાઢી લાવ.
માનસિંગભાઇ : એની સાથે વાત થઇ કાલે વિકાસ કમિશનરનમાં મારે તારીખ છે એ પતાવીને અમે બંને તમારી પાસે આવીશું.
મગનભાઇ : મારી પાસે આવવા કરતાં પેલા તમે ઉપરથી પ્રેશર બંધ કરાવી દો. હું બે દિવસ ગોડાઉન ખોલીશ જ નહી. કેમ કે, જીએસડબ્લ્યુવાળાને પણ મેં કહી દીધું છે કે, ગમે તેની ડિલીવરી હોય તમે ગોડાઉન ખોલતા નહી. બાકી પ્રેસ મીડિયા અને પોલીસવાળા પહોંચી જશે. મને પણ પ્રેસવાળાનો ફોન આવે તો હું એમ જ કહું છું કે, એક બે બોરી કોઇએ એવી મૂકી દીધી હોય તો કેમ નક્કી થાય. આ અમારું કામ છે, અમે જોઇ લેશું
માનસિંગભાઇ : મુળુભાઇને કહી દવ કે કાલે ફળદુ સાહેબ પાસે આવી જાય
મગનભાઇ : હા અને કહો ફળદુ સાહેબને કહી દે આ ખરાબ મગફળી મારી એટલે કંઇ ના થાય.
રાષ્ટ્રીય Comments Off on મગફળી કાંડમાં ગુજરાતના રાજકારણમાં ગરમાવો ઝાલાવાડિયાની ઓડિયો કલીપથી ખળભળાટ મચ્યો Print this News
« કાચા કામના કેદીએ જિલ્લાં જેલમાં ટીકડા ખાઈ લેતા ગંભીર (Previous News)
(Next News) મગફળી કૌભાંડમાં આખી દાળ જ કાળી છે : ધાનાણી »
આયુષ્યમાન ભારત : ભરતી વગર કેન્સર દર્દીઓને લાભ
આયુષ્યમાન ભારત સ્કીમને લઇને જારદારRead More
સેંસેક્સ ૨૦૩ પોઇન્ટ ઉછળી ૩૮૮૯૭ની ઉંચી સપાટી ઉપર
શેરબજારમાં આજે રેકોર્ડ ઉંચી સપાટીRead More
માઓવાદી કનેક્શનના સંદર્ભે દેશમાં દરોડાથી ભારે ચકચાર
માઓવાદી સાથે કનેક્શનની શંકામાં પુણેRead More
એન.આર.સી. ડ્રાફ્ટથી બહાર લોકો પૈકી ૧૦ ટકાના મૂલ્યાંકન માટે આદેશ
આસામમાં તાજેતરમાં જ પ્રકાશિત કરવામાંRead More
મોટા હુમલા કરવા ત્રાસવાદીઓ તૈયારીમાં છે : અહેવાલમાં ઘટસ્ફોટ
જમ્મુકાશ્મીરમાં ચોક્કસ વિસ્તારમાં મોટા હુમલાRead More
દિલ્હી-એન.સી.આર.માં ભારે વરસાદથી લોકો મુશ્કેલીમાં
દિલ્હી અને એનસીઆરમાં ભારે વરસાદનાRead More
આરોગ્ય રાજયમંત્રી કિશોરભાઇ કાનાણીની ઉપસ્‍થિતિમાં અભયમ મહિલા સુરક્ષા સંમેલન યોજાશે
આજ રોજ ૬૯ માં વનમહોત્સવ ની ઉજવણી કાર્યક્રમ રાજુલા તાલુકાના વાવેરા ગામે
રાખડી માત્ર સુતર નો તાંતણો નથી કે કાચા દોરાનું બંધન….રાખડી તો છે પ્રાણના ભોગે સંબંધ નિભાવવાનો કોલ….
સોમનાથ મહાદેવ ને કરાયો યજ્ઞ શણગાર
એ.એમ.ટી.એસ.ની બસમાં હવે ઇ ટિકિટીંગ મશીનથી ટિકિટ
© 2018: City Watch Live News Amreli,
| NewsPress Theme by: D5 Creation | Powered by: WordPress Website Designed & Hosted By Garvi Infotech Pvt. Ltd. +919825088887